24. 6. 95 De Europæiske Fællesskabers Tidende Nr. L 141/9 KOMMISSIONENS FORORDNING (EF) Nr. 1420/95 af 23. juni 1995 om ændring af forordning (FØF) nr. 865/90 om gennemførelsesbestemmelser for den særlige importordning for sorghum og hirse med oprindelse i staterne i Afrika, Vestindien og Stillehavet (AVS) eller de oversøiske lande og territorier (OLT) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 3290/94 af 22. december 1994 om de tilpasninger og overgangs- foranstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (), særlig artikel 3, stk. 1, og ud fra følgende betragtninger : For at tage hensyn til den kornimportordning, som følger af den landbrugsaftale, der blev indgået i forbindelse med de multilaterale handelsforhandlinger under Uruguay- runden, er det nødvendigt at vedtage overgangsforan- staltninger for at tilpasse præferenceindrømmelserne i form af fritagelse for importafgiften for visse kornpro- dukter fra AVS og OLT; i Kommissionens forordning (EØF) nr. 865/90 (?) er der fastsat gennemførelsesbestemmelser for indførsel af kontingenterne af sorghum og hirse på præferencevilkår med nedsættelse af importafgiften ; i betragtning af importafgifternes udskiftning med told og afskaffelse af forudfastsættelsen af importbelastningen fra den 1. juli 1995 er det nødvendigt midlertidig at tilpasse disse bestemmelser ; toldsatserne i den fælles toldtarif er for nævnte kontin- genter de toldsatser, der gælder på dagen for antagelsen af indførselsangivelsen med henblik på overgang til fri omsætning ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING : Artikel 1 For produktionsåret 1995/96 foretages følgende ændringer i forordning (EØF) nr. 865/90 ; 1) Ordet »importafgift« erstattes med »told«, hver gang det forekommer. 2) Sidste punktum i litra b) i artikel 2 og i artikel 4 udgår. 3) Artikel 3, litra b), affattes således : »b) i rubrik 8 alt efter tilfældet oplysningen »AVS« eller »OLT«. Licensen forpligter til at indføre fra nævnte lande. Importtolden hverken forhøjes eller justeres.« Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra den 1. juli 1995 til den 30. juni 1996. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. juni 1995. () EFT nr. L 349 af 31. 12. 1994, s. 105. () EFT nr. L 90 af 5. 4. 1990, s. 16. På Kommissionens vegne Franz FISCHLER Medlem af Kommissionen